ལ་ཐོད་དཀར་སྲས༎
ཞལ་གསུངས་བརྒྱད་ཁྲི་བཞི་སྟོང་འཕྲུལ་ངག་བོན།།
དེར་འཛིན་ལམ་ལྔའི་བདག་ཉིད་སེམས་དཔའི་ཚོགས།།
བསླུ་མེད་དཀོན་མཆོག་གསུམ་ལ་དད་ཕྱག་བརྩེགས།།
གསང་སྔགས་རྒྱལ་པོ་རྒྱུད་སྡེ་ཀུན་གྱི་སྙིང་།།
ཟབ་པའི་ཡང་ཟབ་མན་ངག་རིན་ཆེན་ཁྲིད།།
འགྲོ་ལ་རབ་བརྩེས་ཀུན་ཏུ་སྤེལ་མཛད་པ།།
མཚུངས་མེད་བྲུ་ཆེན་ཡབ་སྲས་དུས་ཀུན་རྒྱལ།།
སྐལ་ལྡན་ཡང་དག་ལམ་ལ་འཁྲིད་པའི་ཕྱིར།
ཟབ་གསང་ཁྲིད་ཀྱི་དགོངས་པའི་དོན་བཀྲལ་ནས།།
ཅུང་ཟད་བླ་མའི་དྲིན་གྱིས་འདི་ན་བཤད།།
སྲས་བཅས་རྒྱལ་བས་བཀའ་ཡི་གནང་བར་མཛོད།།
དེ་ལ་འདིར་ཡང་དག་པ་རྫོགས་པའི་སངས་རྒྱས་བོན་སྐུ་ཀུན་ཏུ་བཟང་པོའི་
དགོངས་པ་བོན་གྱི་དབྱིངས་ལས་མ་གཡོས་བཞིན་དུ་ཉིད་ལས་མི་གཞན་པའི་འབྲས་
བུའི་འཁོར་རྣམས་ལ་དགོངས་པས་བརྒྱུད་པའི་བོན། གསང་རྒྱུད་ཐེག་པ་ཆེན་
པོའི་དོན་གྱི་གནས་ལུགས་གཏན་ལ་ཕེབས་པར་བྱེད་པའི་སྡེ་སྣོད་དུ་མཞིག་གསུངས་
7

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པའི་དོན་བསྡུས་པ་བྲུའི་ཨ་ཁྲིད་ཅེས་གྲགས་པ། རྒྱུད་ཀྱི་དགོངས་དོན། ལུང་གི་
ཡང་བཅུད། མན་ངག་གི་སྙིང་པོ། གྲུབ་ཐོབ་གོང་མ་རྣམས་ཀྱི་སྙན་ནས་སྙན་དུ་
བརྒྱུད་པའི་གདམས་པ་འདི་ལ་གསུམ་སྟེ། དང་པོ་རྒྱུད་མ་སྨིན་པ་སྨིན་པར་བྱེད་
པའི་སྔོན་འགྲོའི་ཉམས་ལེན་རྫོགས་པ་དང་། གཉིས་པ་སྨིན་པ་གྲོལ་བར་བྱེད་པ་
དངོས་གཞིའི་གད་མས་པ་ལ་གསུམ། མཚན་བཅས་ལ་སེམས་བཟུང་། མཚན་མེད་
ལ་མཉམ་པར་བཞག །གནས་ལུགས་ཀྱི་དོན་ལ་ངོ་སྤྲོད་པའོ།།
དང་པོ་ལ་གཉིས། སྔོན་འགྲོ། རྫས་ཁྲིད་དོ། །དང་པོ་དབང་བཞིས་སློབ་མའི་
རྒྱུད་སྨིན་པར་བྱས་ཏེ་ཐེག་པ་ཆེན་པོའི་སྣོད་རུང་དུ་བྱ་བ་ལ་སོགས་ཟུར་དུ་ཤེས།
སྐབས་འདིར་སེམས་བཟུང་དངོས་གྱི་སྔོན་འགྲོ་ལ། སྔ་དྲོ་ནམ་མཁའ་གསལ་མ་
ཁད་སློབ་བུ་རྣམས་ཁྲུས་ནས་གཏོན་ཅེས་པས་སྙན་རྒྱུད་དབང་ཀ་ལྟར། ༧ ཨེ་མ་སྐལ་
ལྡན་བུ་ཁྱོད་ཉིད།། སེམས་ཉིད་རྣལ་མ་ཟང་ཐལ་ལ། གཉིས་འཛིན་རྟོག་པའི་དྲི་མ་
བྱུང་། དེ་ཉིད་བཀྲུ་བར་བྱ་བའི་ཐབས། སྐྱེ་མེད་བུམ་པ་ཟླུམ་པོའི་ནང་། འགག་མེད་
བུམ་བཅུད་དག་བྱེད་རྫས༎ སྦྱང་སྒྱུར་སྤེལ་གསུམ་རང་སྨིན་པའི།། སྐུ་གསུམ་ལྷུན་
གྲུབ་ཆུ་འདི་འཐུང་།། རྣམ་རྟོག་གཉིས་འཛིན་དག་པར་བྱ།། བོན་ཉིད་སྐྱེ་མེད་ཆེན་
པོ་རུ།། ཞི་ཞི་མལ་མལ་ས་ལེ་སང་ངེ་ཨ༔ ཞེས་ཁ་བཤལ་ལག་བཀྲུས་སྡིག་སྒྲིབ་ཐམས་
ཅད་དག་པར་བསམ་མོ། །དེ་ནས་རྟོག་ཚོགས་ཀྱི་བགེགས་བསྐྲད་པ་ལ་སློབ་མའི་
གྲངས་ཀྱི་གླུད་དང་ཆང་བུ་བསག་ལ། ༧ ཧཱུཾ༔ གནས་ལུགས་ཡང་དག་དགོངས་པ་ལ།
བར་ཆད་རྣམ་རྟོག་ཕྲ་རགས་ཁྱོད།། ལན་ཆགས་རེ་གཏོར་འདི་ཁྱེར་ལ། རང་རང་
ཀཿདག་ཀློང་དུ་དེངས༎ ཡེ་གྲོལ་ངང་དུ་མཚམས་བཅད་དོ། །ཞེས་གླུད་ཕྱིར་
དོར་ཡི་དམ་དྲག་སྔགས་འདྲེན་ལ་ཐུན་སྣ་དང་མེ་ཆུས་བྲབ་བོ། །དེ་ནས་སློབ་མ་
རྣམས་ཀྱིས་བླ་མ་ལ་ཀུན་ཏུ་བཟང་པོའམ་དྲན་པ་ནམ་མཁའ་དངོས་ཀྱི་འདུ་ཤེས་
8
00

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
བཞག་ལ། ཐུགས་ཁ་ནས་འོད་ཟེར་སྣ་ལྔ་འཕྲོས་པ་རང་གི་སྙིང་ཁར་ཕོག་པས།
ཉོན་མོངས་པ་དང་ཤེས་བྱའི་སྒྲིབ་པ་ཐམས་ཅད་མུན་ཁང་དུ་སྒྲོན་མེ་བཏེགས་པ་
ལྟར་སངས་ནས་རང་བྱུང་ཡེ་ཤེས་ལྷག་གིས་འཆར་བར་བསམ། བླ་མས་སྔར་
གསང་བ་འདུས་པས་ཚེ་དབང་ལ་ལྟ་བའི་དབང་བསྐུར་ཞིང་ལུང་སྩལ་བ་བཞིན་
དུ་ཨཱ་དཀར་སློབ་མའི་མགོ་ལ་བཞག་སྟེ་འདི་སྐད་གསུངས། ༧ ཧོ༔ ཉོན་ཅིག་སྐལ་
ལྡན་རིགས་ཀྱི་བུ།། ལྟོས་ཤིག་ལྟོས་ཤིག་ཨ་ལ་ལྟོས། བལྟས་པའི་དུས་ན་མཐོང་དང་
བྲལ། སྒོམས་ཤིག་སྒོམས་ཤིག་རང་སེམས་སྒོམས། བསྒོམས་པའི་དུས་ན་བསྒོམ་
བྱ་ཞིག །སྤང་བླང་བྲལ་བའི་སེམས་ཉིད་འདི།། ནམ་མཁའ་ལྟ་བུ་སུས་རྟོགས་པ།།
ཀུན་ཏུ་བཟང་པོ་དངོས་དང་མཉམ། ང་ནི་གསང་བ་འདུས་པ་སྟེ། དེང་ནས་བདག་
གི་ཐུགས་སྲས་སོ། །ཞེས་དབང་བསྐུར་ལ་ཨ་དཀར་སློབ་མའི་ལག་ཏུ་གཏད་དོ། །
གཉིས་པ་རྫས་ཁྲིད་ལ་གཉིས། ཐབས་ལ་བརྟེན་ནས་སེམས་བཟུང་། ཁྱད་པར་
གྱི་སྔོན་འགྲོས་སེམས་ཀྱི་གནས་ལུགས་གཏན་ལ་དབབ་པའོ། །དང་པོ་ལ་གཉིས།
རྫས་ཁྲིད་དངོས། སྒྲ་ཁྲིད་དོ། །དང་པོ་ལ་བཞི། བཅའ་བ་ལུས་གནད། ལྟ་སྟངས་
དབང་གནད། བཞག་པ་སེམས་གནད། བསྲུང་བ་དམ་ཚིག་གི་གནད་དོ། །དང་
པོ་ལ། ཁྱིམ་ཡངས་པར་སྟན་བདེ་བའི་ཁར་སློབ་མ་རྣམས་བཞག །ཐོ་སྐོར་ཙམ་
དུ་མི་ཁྱིའི་ཀུ་ཅོ་ལ་སོགས་མེད་པར་བྱས་ལ་མོས་གུས་ཀྱིས་སྐྱབས་སེམས་དང་གསོལ་
བ་འདེབས་སུ་གཞུག །མདུན་དུ་གཏོར་མ་ལ་མཐིང་ཤོག་ལ་ཨ༔དཀཪ་བྲིས་པ་
མཐོ་དམན་རན་པ་ལ་སྐྱོན་ཏེ་བཙུག །དེ་ནས་ཚེ་དབང་སྙན་རྒྱུད་ལས། ལུས་ཕྱག་
རྒྱ་ལྔ་ལྡན་དུ་བཅའ་སྟེ། རྐང་པ་དཀྱིལ་དཀྲུང་འདུག །ཀུན་སྣང་ཁྱབ་པའི་དགོངས་
པ་ཡིན། གཏི་མུག་དག །བོན་དབྱིངས་སྤྲོས་བྲལ་རྟོགས། ལག་གཉིས་མཉམ་པར་
བཞག །བྱེ་བྲག་དངོས་མེད་དགོངས་པ་ཡིན། འདོད་ཆགས་དག །སོ་སོར་རྟོགས་
9

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པའི་ཡེ་ཤེས་རྟོགས། སྒལ་ཚིགས་དྲང་པོར་བསྲང་། གསལ་བ་རང་བྱུང་དགོངས་
པ་ཡིན། ཞེ་སྡང་དག །མེ་ལོང་གསལ་སྟོང་ཡེ་ཤེས་རྟོགས། དཔུང་པ་འགྱིང་།
མགྲིན་པ་བཀུག །དགེ་ལྷ་གར་ཕྱུག་དགོངས་པ་ཡིན། ང་རྒྱལ་དག །མཉམ་ཉིད་
སོར་རྟོགས་ཡེ་ཤེས་རྟོགས། མིག་ཟིམ་བུར་སྣ་རྩེར་ཕབ། མཆུ་སོ་བར་དུ་ནས་འབྲུ་
ཐར་ཙམ་བྱ། དབུགས་གར་བདེར་བཏང་། དགའ་བ་དོན་གྲུབ་ཀྱི་དགོངས་པ་
ཡིན། ཕྲག་དོན་དག །བྱ་གྲུབ་དོན་རྟོགས་ཡེ་ཤེས་རྟོགས། ཞེས་པ་ལྟར་གནད་
དུ་བསྣུན་ལ་ལུས་ཡ་ཡོ་གཅའ་གཅུ་མི་བྱེད་་པ་དཔེར་ན་དབུགས་ཆད་པའི་རོ་བཞིན་
ཡེ་རེ་འཇོག །དེ་ལྟར་བཞག་པས་འབྱུང་བ་ལྔ་ཆ་སྙོམས། དུག་ལྔ་རང་སར་ཞི།
ཡེ་ཤེས་ལྔ་འབད་མེད་དུ་འཆར། སྐུ་ལྔའི་གོ་འཕང་རྒྱུད་ལ་བཞགས་པའི་དགོས་
པ་ཡོད་དོ།།
གཉིས་པ་ལྟ་སྟངས་ལ། དགོངས་མཛོད་ཆེན་པོས་ཧ་ཅང་བསྒྲད་ན་ཡུལ་འཛིན་
མེད་དུ་འགྲོ། བཙུམ་ན་བྱིང་འཐིབས་སུ་འགྲོ་གསུངས་པས། མིག་གྱེན་ལྟ་ཐུར་
ལྟ་གཡས་ལྟ་གཡོན་ལྟ་མ་ཡིན་པར་ཐད་དུ་འབྱེད་འཛུམ་མེད་པ་དཔེར་ན་ཕུབ་ཐོག་
18
ཏུ་མདུང་བསྒྲིལ་བའམ། ཁབ་མིག་ཏུ་སྐུད་པ་འཛུད་པའམ་འབེན་ལ་མདའ་
འཕེན་པ་ལྟར་ཨཱཿ ལ་ཧྲིག་གེར་གཟིར། དེ་ལྟར་བལྟས་པས་མིག་མི་འགུལ་བས་
སེམས་མི་འགུལ། སེམས་མི་འགུལ་བས་ཏིང་འཛིན་གསལ་ཏེ་རང་རིག་རྗེན་པ་
ལྷག་གིས་མཐོང་བའི་དགོས་པ་ཡོད་དོ།།
གསུམ་པ་སེམས་གནད་ལ། སེམས་སྔར་བསམ་ཕྱི་མནོ་བཟང་རྟོག་ངན་རྟོག་
ཡིད་དཔྱོད་སྤང་བླང་བཟོ་བཅོས་ལ་སོགས་བསམ་དྲན་གང་གིས་ཀྱང་མ་གཡོས་
པར་བྱས་ལ། རིག་པ་མིག་དང་བསྟུན་ནས་ཐད་དུ་ཨཱཿལ་རྩེ་གཅིག་ཏུ་ཁྲིམས་ཀྱིས་
བསྒྲིམས། ཆུན་གྱིས་གཅུན་ལ་འབུག་པ་ལྟར་ཐུར་རེ་བྲིང་ངེ་། མདུང་ཤིང་ལྟར་
10

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
དྲང་སིང་ངེ༌། གཞུ་རྒྱུན་ལྟར་ཐང་ངེ་། སེམས་གཞན་དུ་མ་ཡེངས་པ། རྣམ་རྟོག་
གིས་མ་བསླད་པ། བཟོ་བཅོས་ཀྱིས་མ་སྒྲིབ་པ། ལུང་མ་བསྟན་དུ་མ་ལུས་པ།
དམིགས་པ་ལས་སྐད་ཙམ་དུ་ཡང་གཡེལ་བ་མེད་པར་ལྟའོ། །དེ་ལྟར་བལྟས་པས་
རྣམ་རྟོག་གི་འདུ་འཕྲོ་ཆད་ནས་གཤིས་ཀྱི་གནས་ལུགས་རྗེན་པ་མཐོང་བའི་དགོས་
པ་ཡོད་དོ།།
བཞི་པ་དམ་ཚིག་ལ། དེའི་དུས་མིག་མི་གཡོ། རྫི་མ་མི་བསྐྱོད། ལུས་མི་འགུལ།
མཆིལ་མ་མི་མིད་། ཁ་ཆུ་སྣ་ཆུ་མིག་ཆུ་ཐམས་ཅད་རང་བབས་སུ་བཏང་། ཐུན་ཚད་
ཀྱང་དང་པོ་ས་ལེ་འོད་ཕྲེང་སྐོར་གཉིས་ཙམ་འདྲེན་ཡུན་ལ་ཐུན་སྐོར་རེ་དང་།
དེ་ནས་ཕྱི་ཐུན་ནས་སུམ་བརྒྱ་ལ་སོགས་ཡུན་ཚད་ཀྱི་འགྱུར་ཇེ་རིང་ལ་བསྲིང་སྟེ་
རྟགས་མ་བྱུང་བར་དུ་གཅུན་ལ་བསྒོམ་དུ་གཞུག །དེ་ཡང་རབ་ལ་གཏད་མ་ཐག་
ཏུ་ཟིན་རྟགས་ཚང་བ་འབྱུང་ལ། ཅི་རིགས་ཀྱིས་ཞག་གཉིས་ཚུན་ཆད་ལ་ཟིན་པ་
ཤས་ཆེ་སྟེ། གབ་པ་ལས། ཞག་གསུམ་དྲོས་བཞིར་དགོངས་པའི་ལུང་མནན་
གསུངས་པའི་དོན་དེ་ཡིན། སྔ་ཐུན་ཕྱི་ཐུན་ཀུན་ལ་ཡང་ཡང་ཁྲིད་ཅིང་འཆོས་ཤེ
པ་གནད་ཆེའོ།།
གཉིས་པ་སྒྲ་ཁྲིད་ལ། དེ་ལྟར་བྱས་ཀྱང་ཟིན་དཀའ་ན་མཐོ་ཕྱོགས་སུ་ཟླ་
གམ་གྲལ་བྱས། མང་ན་གྲལ་མདུན་རྒྱབ་མང་དུ་བྱེད་བཅུག་སྟེ། ལུས་གནད་སྔར་
བཞིན་ལ། ལྟ་སྟང་བར་སྣང་ལ་གཟིར། རིག་པ་སྒྲ་ལ་མ་ཡེངས་པར་གཏད་དུ་
བཅུག །ངག་ཏུ། ཨ་ཨཱཿཞེས་པའི་སྒྲ་རིང་པོ་པི་ཝཾ་གི་སྒྲ་ལྟ་བུ་སྙན་ལ་འགྱུར་ཁུག་
དང་ལྡན་པ་དང་། གཞན་ཡང་ཧཱུྃ་ཧྲིའམ། ཧཱུྃ་ཧཱུྃངམ། ཧ་ཧིང་༔ལ་སོགས་མ་
ནིང་གི་སྒྲ་སྐད་གང་རུང་ལ་བརྒྱ་ཡན་ཆད་སྟོང་ཕྱིན་ཆད་ཅི་རིགས་སུ་འདྲེན་ཏུ་
བཅུག་པས་ཟིན་རྟགས་མི་འབྱུང་མི་སྲིད་གསུངས་སྒྲ་ཁྲིད་འདི་དྲེད་པའི་རིགས། ལོང་
11

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བ། རྒན་རྒོན། ཀུན་གཞི་འཇམ་པའི་རིགས་ཀུན་ལ་མཆོག་ཏུ་བསྔགས་པ་སྣང་ངོ་།
དེ་ལྟར་རྫས་ཁྲིད་སྒྲ་ཁྲིད་གཉིས་ཀྱི་གདམས་པ་ལེགས་པ་གདབ་པས་ཟིན་
རྟགས་འབྱུང་ལུགས་ལ་མང་ཡང་བསྡུ་ན་ནང་དང་ཕྱིའི་ཟིན་རྟགས་གཉིས་སུ་
འདུས་ཏེ། ནང་དུ་རིག་པ་གནད་དུ་ཟིན་པའི་རྟགས་བརྒྱད་འབྱུང་གསུངས་པ།
རུ་སྦལ་མཁར་གཞོང་དུ་ཚུད་པ་ལྟར་འདུག་སྟངས་ལ་འབྲལ་མི་ཤེས་པ། བྱེའུ་ཕྲུག་
ལ་སེར་བུ་ཕོག་པ་ལྟར་འདར་ཆུང་སིལ་ལེ། རིག་པ་ཐང་ངེ་། རྒུན་འབྲུམ་བདལ་
པ་ལྟར་ལུས་སེམས་གཉིས་ཀ་མེར་རེ་ལྡེམ་མེ་བ། མེ་ལྕགས་གདབ་པ་ལྟར་རེས་ཟིན་
རེས་མི་ཟིན་པར་ཐུན་རེ་རེ་ལའང་བསྣོལ་མ་ཁྲིག་ཁྲིག་འོང་བ། ལྕགས་སྦུབ་ནས་
ཆུ་འདྲེན་པ་ལྟར་རིག་པ་འཕྲ་ལ་དྲང་བ་ཐུར་རེ་བྲེང་ངེ་བ། བུང་བ་རྩི་ལ་ཆགས་
པ་ལྟར་རྫས་ལ་འབྲལ་མི་ཕོད་ཅིང་བཏང་གིས་མི་ཐོང་བ། མཚོ་ལ་ཞྭ་འཕྱོ་བ་ལྟར་
སེམས་ལས་མི་འདའ་བ། བར་སྣང་ལ་རླུང་འཕྱོ་བ་ལྟར་སྣང་ཡུལ་ལ་ཞེན་ཆགས་
མེད་པ་འབྱུང་། དེ་ཡང་རྟགས་རྣམས་ལ་ལ་ཞིག་ལ་ཚང་བ་འབྱུང་བ་ཡང་ཡོད།
རེ་རེ་གཉིས་གཉིས་ལས་མི་འབྱུང་བ་ཡང་ཡོད། དེའི་དུས་སུ་ཕྱི་རྟགས་སུ་རབ་
ལ་ལུས་གཡོ་འགུལ་མེད་པར་འབྱུང༌། ཅི་རིགས་སུ་ངུ་རྒོད་འཁྲབ་རྒྱུག་བྱེད་པ།
བཞིན་ལོག་གི་འགྱུར་བ། ཁ་མིག་མི་སུམ་པ། ལུས་སྦྲིད་པ། རྔུལ་བ། འདར་བ།
འགྱེལ་བ་ལ་སོགས་འབྱུང་སྟེ་རིག་པ་ཟིན་པས་འཇམ་རླུང་ཨ་བ་དྷུ་ཏིར་ཚུད་པའི་
རྟགས་ཡིན་གསུངས། གཞན་ཡང་ས་ཆུ་ཤས་ཆེ་ན་ཟིན་རྟགས་ཕྱི་སྟེ་རྗེས་ནས་
གྲོགས་སུ་འགྱུར། མེ་རླུང་ཤས་ཆེ་ན་ཟིན་རྟགས་སྔ་སྟེ་རྗེས་ནས་གེགས་སུ་འགྱུར།
དེ་ཡང་གཏད་དུས་ཐུན་གྱི་མགོ་བཟང་ལ་ཞབས་ངན་ན་སྔར་ཁྲིད་བཏབས་ནས་
དྲེད་པའི་རྟགས་ཡིན་པས་ཐེབས་པ་དཀའ་བས་མཚན་བཅས་ལ་ནན་ཏན་བྱེད་
དུ་བཅུག་གོ །མགོ་ངན་ལ་ཞབས་བཟང་པའམ་སྔ་མ་བས་ཕྱི་མ་ཀུན་ཕར་ཇེ་བཟང་
12

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
ལ་སོང་ན་བློ་གསར་པ་ཡིན་པས་ཐེབས་པ་སླ་བས་ཐབས་ལེགས་ཀྱིས་གཅུན་ལ་མ་
འགྲས་པར་བསྒོམ་དུ་གཞུག །མཚན་བཅས་ལ་ཁྲིད་དུས་ངན་ཀྱང་མཚན་མེད་
ལ་བཟང་ན་དབང་པོ་ཡང་རབ་ཡིན་པས་མཚན་བཅས་མི་དགོས། ཐམས་ཅད་
ཀྱི་དུས་སུ་བཟང་ན་རྒྱུད་ལ་ཡོད་པའི་རྟགས་ཡིན། གཞན་ཡང་རྫས་ཁྲིད་སྒྲ་ཁྲིད་
སེམས་ཚོལ་ལ་སོགས་ཅི་ལྟར་ཁྲིད་ཀྱང་གནད་དུ་མ་ཟིན་ན་ལན་གཅིག་ལ་ཁྲིད་མ་
ཐེབས་པ་ཡིན་པས་ཚོགས་གསོག་སྒྲིབ་སྦྱང་ཅི་རིགས་པར་བྱ། བླ་མ་ཁྱད་པར་ཅན་
ལ་དབང་ཞུ། དེ་ནས་གཟོད་གཞི་ནས་བསྐྱར་ལ་གདམས་པ་གདབ་བོ། །འོན་ཀྱང་
མོས་གུས་བསྐྱེད་ལ་གསོལ་བ་འདེབས་སུ་གཞུག །དམིགས་པ་སྤོ། རླུང་གཅུན།
སྒྲ་སྐད་འཁྲུལ་འཁོར་རྣམས་གེགས་སེལ་བཞིན་ཕོག་ལ་བརྩོན་འགྲུས་ཀྱིས་སྐྱོང་
བས་མི་ཟིན་མི་སྲིད་དོ། །ཅེས་གཞུང་གི་དགོངས་དོན་ནོ།།
གཉིས་པ་ཁྱད་པར་གྱི་སྔོན་འགྲོས་སེམས་ཀྱི་གནས་ལུགས་གཏན་ལ་དབབ་
པ་ལ་གཉིས། ཕྱི་ནང་རུ་ཤན། སྒོ་གསུམ་སྦྱང་བའོ། །དང་པོ་ལ་ཕྱི་ནང་གཉིས་ལས།
དང་པོ་ཕྱི་ལྟར་དབྱེ་བ་ནི། རྫོགས་ཆེན་གསེར་ཞུན་ལས། ལུས་འཁོར་འདས་རུ་
ཤན་ཕྱེ་བ།། ངག་འཁོར་འདས་རུ་ཤན་ཕྱེ་བ། སེམས་འཁོར་འདས་རུ་ཤན་ཕྱེ་བ།
ཞེས་པས། དང་པོ་ལུས་ཀྱི་བྱ་ལུགས་ནི། དོན་རྒྱུད་ལས། དབེན་གནས་རི་སྟོང་
ཕྱིན་ལ་བདེ་བའི་ཕྱིར།། འཁོར་འདས་བྱེད་པོ་རང་རིག་གཞི་ཡིན་པས༎ དེ་ཡི་རྣམ་
འགྱུར་བྱེད་པ་སྣ་ཚོགས་སྣང་།། གཉིས་ཀ་རང་གི་བཅོས་པ་མ་གཏོགས་པ༎ དོན་
དེ་བདེན་པ་གྲུབ་པ་སྤུ་ཙམ་མེད།། རིགས་དྲུག་སྡུག་བསྔལ་སྤྱོད་ཚུལ་ཐམས་ཅད་
དེ།། སེམས་ཀྱི་རང་རྒྱུད་མྱོང་པ་ཡིན་སྙམ་ནས།། ལུས་ཀྱི་འཕྱོ་རྒྱུག་འགྲོ་འདུག་རྣམ་
འགྱུར་བྱ།། ཞེས་མིའི་འགྲོ་འོང་དང་མཐོང་ཚོར་མེད་པའི་གནས་སུ་ཕྱིན་ཏེ། ཡུལ་
དེའི་གཞི་བདག་ལ་གཏོར་མ་བྱིན་ནས་གྱ་ཚོམ་གྱི་སྤྱོད་པ་ལ་ཀོ་ལོང་མི་བྱེད་པར་
13

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
་བསྐྱེད་ནས་ལུས༌
ཕྲིན་ལས་བཅོལ། སེམས་ཅན་ཐམས་ཅད་ཀྱི་དོན་དུ་སྒོ་གསུམ་འཁོར་འདས་རུ་
ཤན་ཕྱེ་ལ། ཕྱིས་ནས་འཁོར་བར་མི་ལྡོག་པར་བྱ་སྙམ་དུ་སེམས་བསྐྱེད་
གཅེར་བུ་ཕྱུང་ལ། འདི་ལྟར་འཁོར་འདས་ཀྱི་བྱེད་པོ་རང་གི་སེམས་ཡིན་པས་
ཐམས་ཅད་སེམས་ཀྱིས་གཟོས་པ་མ་གཏོགས་བདེན་པར་གྲུབ་པ་སྤུ་ཙམ་མེད།
རིགས་དྲུག་གི་སྡུག་བསྔལ་ཐམས་ཅད་ཀྱང་སེམས་ཀྱིས་རང་རྒྱུད་མྱོང་བ་ཡིན་སྙམ་
ནས། དམྱལ་བའི་ཚ་གྲང་། ཡི་དྭགས་ཀྱི་བཀྲེས་སྐོམ། བྱོལ་སོང་གི་བཀོལ་སྤྱོད།
མིའི་སྐྱེ་རྒ་ན་འཆི།